Diari Oficial de la Generalitat Valenciana


Sumari del DOGV 6609, del 15-09-2011 (2011/9408)

RESOLUCIÓ de 29 de juliol de 2011, de la Secretaria Autonòmica d'Economia, Indústria i Comerç, per la qual es fa públic el cessament en l'activitat com a organisme de control autoritzat d'Inspecciones en Seguridad Industrial, SL i s'autoritza Control e Inspección Técnica, SL per a actuar com a organisme de control en l'activitat d'inspecció en matèria de seguretat industrial, que passa a assumir totes les obligacions en l'esmentada matèria adquirides per Inspecciones en Seguridad Industrial, SL.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6609

Data del DOGV
:   15-09-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/9408


Data del document
:   29-07-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 29 de juliol de 2011, de la Secretaria Autonòmica d'Economia, Indústria i Comerç, per la qual es fa públic el cessament en l'activitat com a organisme de control autoritzat d'Inspecciones en Seguridad Industrial, SL i s'autoritza Control e Inspección Técnica, SL per a actuar com a organisme de control en l'activitat d'inspecció en matèria de seguretat industrial, que passa a assumir totes les obligacions en l'esmentada matèria adquirides per Inspecciones en Seguridad Industrial, SL. [2011/9408]  
  
  
  
Antecedents de fet  
  
Primer. Vista la sol·licitud i la resta de documentació que l'acompanya, de 5 de maig de 2011, presentada pel representant legal de la mercantil Control e Inspección Técnica, SL, amb domicili social a l'avinguda de Ramón y Cajal, 1, baix esquerra, a Quart de Poblet, 46984 València, d'autorització per a actuar com a organisme de control en els àmbits reglamentaris d'aparells elevadors: ascensors, i en reglamentació elèctrica: baixa tensió, excepte en la ITC-BT 38 (Instal·lacions amb fins especials. Requisits particulars per a la instal·lació elèctrica en quiròfans i sales d'intervenció).   
  
Segon. Vista l'escriptura de compravenda de 23 de març de 2011 a favor de la mercantil Control e Inspección Técnica, SL, per la qual Inspecciones en Seguridad Industrial, SL, organisme de control autoritzat en l'activitat d'inspecció en matèria de seguretat industrial per Resolució de 4 de juny de 2009 de la Direcció General d'Indústria i Innovació de la Conselleria d'Indústria, Comerç i Innovació (DOCV núm. 6056 del 14 de juliol de 2009) transmet béns, drets i obligacions a la primera.  
  
Tercer. Vist l'Acord 11/2011, núm. 22, pres per la Comissió d'Acreditació de l'Entitat   
Nacional d'Acreditació (ENAC), celebrada l'1 d'abril de 2011, pel qual es concedix l'acreditació de referència OC-I/247 a Control e Inspección Técnica, SL. basant-se en la continuïtat en esta del personal tècnic d'Inspecciones en Seguridad Industrial, SL, amb el mateix abast reglamentari que l'acreditació OC-I/119 que va servir de base per a l'autorització com a organisme de control d'Inspecciones en Seguridad Industrial, SL.  
En l'esmentat acord, l'ENAC va condicionar la nova acreditació a l'assumpció per part de Control e Inspección Técnica, SL de totes les obligacions adquirides per Inspecciones en Seguridad Industrial, SL en les mateixes condicions, que cessa en l'activitat d'inspecció com a organisme de control autoritzat en matèria de seguretat industrial.  
  
Quart. Vista l'escriptura de constitució i els estatuts de Control e Inspección Técnica, SL.  
  
Cinqué. Vist que el sol·licitant presenta l'annex tècnic núm. OC-I/247, revisió 1, de data 1 d'abril de 2011, de conformitat amb els criteris recollits en la norma UNE-EN ISO/IEC 17578 atorgada per l'Entitat Nacional d'Acreditació a favor de l'entitat Control e Inspección Técnica, SL per a actuar en l'activitat d'inspecció com a organisme de control, en els àmbits reglamentaris i les especificacions tècniques d'àmbit nacional i autonòmic següents:  
  
\* \* \* \* \*  
  
  
  
de conformitat amb el que s'ha previst en l'article 42 del Reial Decret 2200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial.  
  
Sisé. Vist que el sol·licitant presenta la documentació necessària per a obtenir l'autorització que l'habilita pe a actuar com a organisme de control en tot l'àmbit estatal, prevista en l'article 43.3 del Reial Decret 2200/1995.  
  
Fonaments de dret  
  
Primer. L'article 15.3 de la Llei 21/1992, de 16 de juliol, d'Indústria, i l'article 43.1 del Reial Decret 2200/1995, atribuïxen la competència d'autorització per a actuar com a organisme de control a l'administració competent en matèria d'indústria del territori on els organismes inicien la seua activitat o radiquen les seues instal·lacions.   
  
Segon. Els articles 43.2 i 43.3 del Reial Decret 2200/1995 establixen els requisits i les condicions que ha de complir l'organisme de control per a poder ser autoritzat per l'òrgan competent de la comunitat autònoma, així com la documentació necessària a presentar per a obtenir l'autorització corresponent. Per la seua banda, l'article 17.1 del Decret 54/2001, de 13 de març, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana (DOCV núm. 3965 de 23.03.2001) determina que, amb caràcter previ a l'inici de les seues actuacions, els organismes de control comunicaran a l'òrgan competent en matèria d'indústria les tarifes que es proposen aplicar en cada un dels seus àmbits d'actuació, amb desglossament de les partides de cost que les componen, i estaran obligats igualment a notificar, amb la deguda antelació, totes les possibles modificacions d'estes.  
  
  
Tercer. L'article 43.5 del Reial Decret 2.200/1995 establix que les autoritzacions atorgades als organismes de control tenen validesa en tot l'àmbit de l'Estat.  
  
Quart. L'article 43.7 del Reial Decret 2.200/1995 establix l'obligació de l'òrgan competent de l'administració autonòmica de trametre al Ministeri d'Indústria, Turisme i Comerç les dades corresponents per a la seua inclusió en el Registre Integrat Industrial. Al seu torn, l'article 9.1. del Reial Decret 559/2010, de 7 de maig, pel qual s'aprova el Reglament del Registre Integrat Industrial, establix el deure dels òrgans competents en matèria d'indústria de les comunitats autònomes de comunicar al Registre Integrat Industrial les dades bàsiques i complementàries establides en l'article 5 de l'esmentat reial decret, derivades de les autoritzacions concedides, així com les baixes del registre per cessaments d'activitat, canvis a una activitat fora de l'àmbit del registre i totes les variacions significatives en les dades.  
  
  
Cinqué. Els articles 7 i 11 del Decret 54/2001, de 13 de març, establixen el deure dels organismes de control autoritzats de comunicar al Servei Territorial d'Indústria i Innovació tant l'inici, amb una antelació mínima de 15 dies, com el resultat de les seues actuacions; en este cas amb una demora màxima d'un mes. Al seu torn, l'article 5 de l'Ordre   
  
  
  
  
  
\* \* \* \* \*  
  
  
de 22 de juny de 2001, de la Conselleria d'Indústria i Comerç, per la qual es desplega el Decret 54/2001, de 13 de març, del Consell, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana (DOCV núm. 4068 de 21.08.2001), determina que la comunicació de l'esmentada informació al Servei Territorial d'Indústria i Innovació es farà de forma telemàtica, i es compromet l'organisme de control autoritzat a adaptar els seus sistemes d'informació als requeriments de la Conselleria d'Economia, Indústria i Comerç, així com a instal·lar el programari i el maquinari necessaris per a una comunicació efectiva. En este sentit, el sistema AIRE és aquell que la Conselleria d'Economia, Indústria i Comerç posa a la disposició dels organismes de control autoritzats per a la comunicació telemàtica de les actuacions que realitzen.  
  
  
Sisé. L'article 5.1. del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV núm. 6552 de 27.06.2011), atribuïx l'exercici de les funcions en matèria d'indústria i seguretat industrial a la Secretaria Autonòmica d'Economia, Indústria i Comerç.   
  
  
Seté. L'article 19.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, establix que la comunicació entre els òrgans administratius pertanyents a una mateixa administració pública s'efectuarà sempre directament, sense trasllats ni reproduccions a través d'òrgans intermedis. Finalment, l'article 42.3 de la Llei 30/1992 establix l'obligació de l'administració de dictar resolució expressa en tots els procediments i de notificar-la qualsevol que en siga la forma d'iniciació.   
  
En virtut dels antecedents de fet i els fonaments de dret exposats, esta Secretaria Autonòmica d'Economia, Indústria i Comerç, resol:  
  
  
Primer. Ordenar que es faça públic el cessament de l'activitat de l'entitat Inspecciones en Seguridad Industrial, SL com a organisme de control autoritzat per a l'activitat d'inspecció reglamentària en l'àmbit de la seguretat industrial, de conformitat amb el que s'ha previst en l'article 43.6 del Reial Decret 2200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial.   
  
Segon. Autoritzar l'entitat Control e Inspección Técnica, SL per a l'activitat d'inspecció com a organisme de control en matèria de seguretat industrial, i limitar la present autorització a les actuacions reglamentàries definides en l'abast normatiu especificat en el document d'acreditació número OC-I/247, revisió 1, i el seu annex tècnic, emés amb data 1 d'abril de 2011, per l'Entitat Nacional d'Acreditació en els àmbits reglamentaris i les especificacions tècniques d'àmbit nacional i autonòmic següents:  
  
  
  
Tercer. L'entitat Inspecciones en Seguridad Industrial, SL, en el termini de 10 dies hàbils des de la notificació d'esta resolució, haurà de lliurar tota la documentació lligada a les seues actuacions com a organisme de control autoritzat a Control e Inspección Técnica, SL, la qual assumirà a partir d'eixe moment, en les mateixes condicions, totes les obligacions i actuacions pendents per part de la primera, recollides detalladament en la documentació que acompanyava la sol·licitud inicial.  
  
  
Quart. Comunicar la present resolució als òrgans provincials competents en matèria de seguretat industrial de la Conselleria d'Economia, Indústria i Comerç.  
Abans d'actuar en una comunitat autònoma distinta de la Comunitat Valenciana, haurà de notificar-ho al Ministeri d'Indústria, Turisme i Comerç als efectes previstos en l'article 43.5 del Reial Decret 2200/1995.  
  
Cinqué. Qualsevol variació de les condicions o els requisits relatius a l'acreditació com a organisme de control o que serviren de base per a dictar la present resolució haurà de notificar-se a esta Secretaria Autonòmica d'Economia, Indústria i Comerç l'endemà de produir-se.  
  
  
Sisé. Control e Inspección Técnica, SL haurà de complir en tot moment les obligacions i els deures que s'especifiquen en els articles 47 i 48 del Reial Decret 2.200/1995, així com en la resta de regulació comunitària, estatal i autonòmica que hi siga aplicable.  
  
Seté. L'autorització tindrà vigència indefinida, sense perjudici que puga ser suspesa o revocada, a més de ser-ho en els casos previstos en la legislació vigent, quan ho siga l'acreditació.  
  
Contra la present resolució, que no és definitiva en via administrativa, podrà interposar-se recurs d'alçada davant el conseller d'Economia, Indústria i Comerç en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjudici que la persona interessada puga exercir-ne qualsevol altre que estime oportú.  
  
  
València, 29 de juliol de 2011.- La secretària autonòmica d'Economia, Indústria i Comerç: Mar Casanova Llorens.